CELEX: C2006/108/41
Language: lv
Date: 2006-05-06 00:00:00
Title: Lieta T-46/05: Prasība, kas celta  2005. gada 3. februārī  — Komisija pret  Environment Management Consultants LTD

6.5.2006   
            
            
               LV
            
            
               Eiropas Savienības Oficiālais Vēstnesis
            
            
               C 108/22
            
         Prasība, kas celta 2005. gada 3. februārī — Komisija pret Environment Management Consultants LTD
   
   (Lieta T-46/05)
   (2006/C 108/41)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis — D. Triantafyllou, kam palīdz advokāts N. Korogiannakis)
   
      Atbildētāja: Environment Management Consultants LTD, Nicosia (Kipra)
   Prasītājas prasījumi:
   
               —
            
            
               piespriest atbildētājai maksāt EUR 44 056,81, ko veido pamata summa EUR 31 965,28 un nokavējuma naudu EUR 12 091,53 no dienas, kad parādu bija jāsāk atmaksāt līdz 2005. gada 31. janvārim,
            
         
               —
            
            
               piespriest atbildētājai maksāt nokavējuma naudu EUR 9,62 dienā no 2005. gada 1. februāra līdz pilnīgai parāda samaksai, un
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Eiropas Kopiena, ko pārstāv Eiropas Kopienu Komisija, noslēdza ar atbildētāju līgumu, tādējādi piemērojot daļu no noteikumiem, ko ietver speciālā programma ar trešajām valstīm un starptautiskajām organizācijām. Jo īpaši līgums attiecās uz projekta īstenošanu, kura nosaukums bija “Metāla pārklājuma un ķīmiskā sastāva slēgtā cikla gaitas demonstrējums” un ko bija jāīsteno 30 mēnešu laikā no 1998. gada 1. novembra. Līguma ietvaros Komisija uzņēmās pienākumu finansiāli atbalstīt projekta veiksmīgu norisi, atmaksājot 50 % no pamatotajiem izdevumiem un 100 % no pārējiem izdevumiem, maksimāli EUR 538 800 apmērā.
   1999. gada maijā sabiedrība, kura vadīja darbus, bankrotēja un pārtrauca 1999. gada 5. maijā uzsāktā projekta īstenošanu. Neskatoties uz pārējo palikušo apvienības dalībnieku centieniem, citu darbu vadītāju nebija iespējams atrast. Līdz ar to, Komisija nolēma līgumu pārtraukt, jo tā bija pārliecinājusies, ka pārējie apvienības dalībnieki projektu īstenot nevar. Komisija šo lēmumu darīja zināmu atbildētājai ar 2000. gada 16. jūnija vēstuli, kurā Komisija lūdza atbildētāju iesniegt izdevumu sarakstu un tehnisko atskaiti par veiktajiem darbiem no 1998. gada februāra līdz maijam.
   Atbildētāja iesniedza izdevumu sarakstu par laika posmu no 1998. gada 1. novembra līdz 2000. gada 30. aprīlim, bet Komisija nolēma aprēķināt personāla izmaksas tikai par laikposmu no 1999. gada februāra līdz maijam, kas pēc tās domām bija reālais programmas laikposms, pierēķinot iekārtu izmaksas. Balstoties uz šiem aprēķiniem, Komisija atzina izdevumus EUR 23 404,72 apmērā un ar savu prasību vēlas panākt summas EUR 31 965,28 apmērā atmaksu, kas ir atlikums no atbildētājai izmaksātā avansa maksājuma, kā arī procentu samaksu, kas ir jāmaksā par šo summu atbilstoši attiecīgajiem noteikumiem.